פול מדמס

פוּל מֵדָמֵס (בערבית: فول مدمس) הוא מאכל העשוי פול המבושל בישול איטי, עם שמן זית, שום כתוש ומוגש בתוספת פטרוזיליה, בצל, שום ומיץ לימון. המאכל מוגש כחלק מארוחת בוקר מצרית ונחשב למאכל הלאומי של מצרים. בשל היות מאכל זה "ממלא" הוא נאכל כארוחת בוקר, ובשעות הלילה המאוחרות במהלך תקופת צום הרמדאן.

מקור שמו של המאכל במרכיבו - הפול ובמילה הקופטית "מדמס" שמשמעה "קבור" - בעבר בושל המאכל בתוך סיר שהוטמן בתוך בור ועליו הונחו גחלים לוחשות. פופולריות מאכל זה התפשטה ברחבי המזרח התיכון והוא הגיע אף לקרן אפריקה. במהלך המאה ה-20 נפוץ המאכל גם בארצות הברית ואירופה בשל הגירה ממצרים לאזורים אלה. בישראל הפול פופולרי בעיקר בחומוסיות, בהן הוא מוגש כתוספת על חומוס, בדומה למסבחה.

קישורים חיצוניים 

ערכים שבהם תבנית בריטניקה אינה מתאימה
המטבח המצרי
מתאבנים
מאכלי קטניות
מאכלים לאומיים